
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Завод за рибни консерви в гр. Монтана с оператор „Компас“ ЕООД, гр. Монтана
Дата на извършване на проверката: 08.11.2018 г.

Място на извършване на проверката: гр. Монтана, общ. Монтана
Проверени компоненти и фактори на околната среда:

· Води
· Въздух

· Отпадъци
· ОХВ

· Почви

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закона за водите (ЗВ) и подзаконовите му нормативни актове;
· Закон за чистотата на атмосферния въздух (ЗЧАВ) и подзаконовите му нормативни актове;
· Закон за управление на отпадъците (ЗУО) и подзаконовите му нормативни актове;
· Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове;
· Закон за почвите (ЗП).
Извършени дейности:
За датата на проверката операторът е уведомен с писмо на РИОСВ – Монтана с приложена Заповед № РД-327/05.11.2018 г. на директора на РИОСВ – Монтана за извършване на комплексна проверка на място на обект: Завод за рибни консерви в гр. Монтана с оператор „Компас“ ЕООД, гр. Монтана.
На 08.11.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № РД-327/05.11.2018 г. на директора на РИОСВ – Монтана, се извърши проверка на обекта и беше съставен Констативен протокол.
Проверени са:
· Производствена база;
· Котелна централа и хладилни инсталации;
· Площадки и складове за съхранение на отпадъци;
· Склад за съхранение на химикали;

· Локално пречиствателно съоръжение за отпадни води;
· Документи и данни, свързани със законовите и подзаконови нормативни актове по околна среда.
Констативна част:
Основната дейност, която се осъществява на площадката на обекта, е производство на рибни консерви. Капацитетът на обекта е обработка на 8 тона суровина на смяна.
На площадката са ситуирани сграда за хладилна камера с административна част и производствена сграда, където се извършват следните технологични процеси: размразяване на суровина; машинно дозиране в метални кутии; дозиране на сосове; затваряне и стерилизиране в автоклави; етикетиране и опаковане в групови опаковки; складиране в склад за готова продукция и експедиция. По време на проверката се представени удостоверения за въвеждане в експлоатация на обекта.
1. По компонент „Води”






Обектът се водоснабдява с вода за питейно - битови и производствени (измиване на помещения и съоръжения) нужди от водопроводната мрежа на гр. Монтана. Формираните от дейността на обекта смесен поток битово-фекални и производствени отпадъчни води посредством изградената площадкова канализация се отвеждат и заустват в канализационната мрежа на гр. Монтана въз основа на сключен договор с „В и К“ ООД, гр. Монтана по реда на Наредба №7/14.11.2000 г. за условията и реда за заустване на производствени отпадъчни води в канализационните системи на населените места.  По време на проверката са представени протоколи от изпитване на отпадъчните води преди заустване им в КС на гр . Монтана. Стойностите на изследваните показатели отговарят на заложените в договора норми. Към момента на проверката в процес на изграждане е пречиствателно съоръжение за производствените отпадъчни води (осигурено първично пречистване) преди да се смесят с битово-фекалните отпадъчни води и заустят в главен канализационен колектор от КС на Монтана, разположен на около 20 м от последната ревизионна шахта на площадковата канализация на обекта.
2. По компонент „Въздух”









В технологичният процес на производство се използват седем броя хладилни системи, попадащи в обхвата на контрол по Регламент (ЕС) № 517/2014 за флуорсъдържащите парникови газове и Наредба №1/2017 г. по прилагането му. За същите е подадена информация в РИОСВ – Монтана. При проверката са представени досиета на инсталациите с актуални записи за извършените проверки за херметичност и поддръжка от хладилен техник.  

За нуждите на прозиводството се експлоатират два броя парни котли на гориво природен газ. Отпадъчните газове след котлите се изхвърлят в атмосферата без пречистване чрез два изходящи газохода. След утвърждаване на точките за вземане на проби/извадки ще бъдат проведени собствени измервания на вредните вещества в отпадъчните газове след котлите, съгласно изискванията на чл. 31, ал. 1, т. 1 от Наредба №6/1999 г. (обн. ДВ, бр. 31/1999 г.).

3. По фактор „ОХВ”







Дружеството е потребител на химични вещества и смеси (ХВиС) съгласно Регламент (ЕО) № 1907/2006 (REACH). Използват се химичните вещества и смеси за дезинфекция на повърхности и оборудване (биоциди), както и детергенти за почистване. На площадката са налични също и химични вещества, които не са класифицирани като опасни.
 Наличните количества в момента на проверката са описани в списък, представен при проверката.
Всички ХВиС се съхраняват в обособен склад, с ограничен достъп, без връзка с канализацията и в оригинални опаковки в съответствие с изискванията на Наредбата за реда и начина за съхранение на опасни химични вещества и смеси и условията посочени в ИЛБ. Представени са информационни листове за безопасност за всички съхранявани и употребявани ХВиС, изготвени в съответствие с Регламент (ЕС) 2015/830. Представени са Разрешения за пускане на пазара на всички използвани и съхранявани биоцидни препарати.


4. По фактор „Отпадъци”

 На обекта се извършва само дейност по предварително съхраняване на мястото на образуване на  отпадъци, за които е извършена класификация по реда на Наредба № 2 за класификация на отпадъците. Обектът разполага с отделно обособени места за предварително съхраняване на различните видове отпадъци. Складовете за опасни отпадъци са с ограничен достъп, заключени и с поставени обозначителни табели с кода на съхраняваните отпадъци. Представени са актуални писмени договори за предаване на образуваните отпадъци. На обекта се образуват и отпадъци, които са извън обхвата на ЗУО. Предават се на фирма за храна на животни.





Смесените битови отпадъци (СБО) се събират разделно в кошчета, разположени в цеховете и административният сектор. СБО се събират в контейнери тип „Бобър”, разположени в двора на фирмата. Контейнерите се обслужват от ОП „Чистота“, гр. Монтана.




Операторът води необходимата отчетност в заверени от РИОСВ – Монтана отчетни книги – Приложение № 1 към Наредба №1/2014 г. В книгите се водят нулеви количества за отпадъците, които не се образуват. Ежемесечно се водят записи за образуваните и предадени отпадъци.

5. Компонент „Почви”
По-голямата част от площадката на производствения обект е застроена, като вътрешните обслужващи пътища и площадки за подход на зареждащите автомобили и автомобили за превоз на готовата продукция са с трайна настилка. Има незастроена площ без трайна настилка, която в зависимост от развитие на производството евентуално ще се използва за застрояване на нови сгради. Няма външни надземни проводи, при течове да са потенциални източници на разливи, които да постъпват в обособените тревни площи или незастроената част на площадката. Външните площадки за съхранение на неопасни отпадъци са разположени върху площи с трайна настилка. 













Заключение:
Операторът изпълнява задължения си, които има в съответствие с екологичното законодателство по компоненти „Въздух”, „Води” и „Почви”, както и по фактори „Отпадъци” и „ОХВ”.
От извършената проверката не са дадени предписания.
Приоритети за последваща контролна дейност:
· Опазване чистотата на атмосферния въздух.

· Спазване изискванията на ЗУО и подзаконовите нормативни актове към него.
· Спазване изискванията на ЗЗВВХВС и подзаконовите нормативни актове към него.

